亚美尼亚历史

亚美尼亚拉垃由亚拉腊山环绕个高地。亚美尼亚国家最初个名字是哈伊克，之后为Hayastan，意思是哈伊克人个土地。亚美尼亚历史可以追溯到2500年前，传统上亚美尼亚个疆域拉今朝个高加索地区搭土耳其东部广大区域。

早期历史
拉今朝亚美尼亚地区可以发现32.5万年前使用个石器工具，箇个可以推出拉伊个时期已经有得人类居住。

古典时期搭波斯统治
拉公元前585年，乌拉尔图个陷落之后，Orontid王朝开始统治亚美尼亚到公元前191年。

前331年，亚历山大大帝击败了波斯人所建国家阿契美尼德帝国个大流士三世，亚美尼亚从波斯个一个省变成马其顿帝国个一部分。随着亚历山大个逝世，马其顿帝国被瓜分成共三块，其中亚美尼亚属于塞琉古帝国所统治。前198年，塞琉古帝国被罗马所击败，而亚美尼亚也拉箇个辰光趁机分裂了出来。

前190年，阿尔塔什斯一世建立了阿尔塔什斯王朝，而到了前95年到前65年间，拉提格兰二世（大帝）个领导下头，亚美尼亚王国成为当时西亚强大个国家之一。伊个疆域从今朝个里海、地中海一带一直绵延到埃及。但是，亚美尼亚个光辉并弗长久，拉之后个千余年当中，一直拉交关多异族个统治下残存着，却并没真个因此而灭亡。

首先，拉帕提亚帝国（中国古代称安息）托罗马帝国个东西双面夹击下，阿尔塔什斯王朝拉1年左右灭亡，而亚美尼亚也短暂个沦为罗马个一省后弗久，变成共罗马个保护国。东亚美尼亚部分则于64年建立了阿尔沙克王朝，则成为帕提亚个保护国。224年，萨珊王朝灭帕提亚；为了弗被波斯人个拜火教所同化，公元301年，亚美尼亚王梯里达底三世定基督教为国教，让亚美尼亚成为世界上第一个单一宗教国家。405年，亚美尼亚字母被发明。公元428年，阿尔沙克王朝灭亡。之后200年间东亚美尼亚一直被波斯人所统治。450年搭482年，东亚美尼亚爆发了两次反对波斯人统治个全民起义，虽然惨遭失败，但最终迫使波斯帝国做出了让步，亚美尼亚恢复了实际上个自治地位并可以保持基督教信仰。发起两次起义个统帅侪属于亚美尼亚知名个马米科尼扬家族Chinese origins of an Armenian noble family。

中世纪
602-628年拜占庭托波斯萨珊王朝个战争后，两国侪已经元气大伤。箇让阿拉伯穆斯林得以顺利个侵占拜占庭拉中东、北非个领土，并展开伊斯兰对波斯个征服（633-654年）。萨珊王朝灭脱后，亚美尼亚人开始归倭马亚王朝穆斯林管治，阿拉伯人强迫亚美尼亚人改信伊斯兰教，但没成功；885年阿硕特一世重新建立亚美尼亚王国巴格拉提德王朝。拜占庭帝国拉巴西尔二世（976-1025）个统治下，国力扩张，并逐渐吞并亚美尼亚王国。1045年，巴格拉提德首都阿尼被拜占庭军队所占，亚美尼亚王国再次灭亡。亚美尼亚高原再次由外族统治。

9世纪后期，塞尔柱人入侵亚美尼亚高原，部分亚美尼亚难民逃到濒临东地中海个奇里乞亚，建立奇里乞亚亚美尼亚王国（1080-1375年）。奇里乞亚托十字军国家透过联姻维持友好个关系，十字军也曾经协助亚美尼亚抵抗拜占庭搭土耳其人。12世纪，由于蒙古人占领了中亚到中东个大幅领土，奇里乞亚托蒙古人结盟以对抗穆斯林，尤其是埃及个马木留克。13-14世纪，各十字军国家逐渐崩溃、蒙古人伊斯兰化，让奇里乞亚失去盟友。内部宗教冲突搭马木留克个弗断进攻下，王国最终于1375年灭亡。

自此奇里乞亚跟亚美尼亚高原一样复归外族统治。

近代
由于具有重要个战略价值，奥斯曼帝国搭波斯萨非王朝一直争夺亚美尼亚高原个控制权。1555年阿马西亚和约以后，尽管奥斯曼搭波斯战争弗断，但西亚美尼亚一直归属奥斯曼帝国，东亚美尼亚则到19世纪上半叶侪归属波斯。

16到20世纪，奇里乞亚侪是奥斯曼帝国个领土。1828年，沙俄垃拉托波斯个战争中获得东亚美尼亚。而地域广阔个西亚美尼亚仍然拉奥斯曼土耳其个统治下头。尽管非穆斯林个财产、信仰自由是受到保障，信奉基督教个亚美尼亚人仍长期被视作二等公民，从19世纪末，亚美尼亚人开始遭到土耳其人搭奥斯曼帝国弗断个迫害搭屠杀。

20世纪
1909年4月，土耳其人拉奇里乞亚 （当时归属奥斯曼帝国阿达纳行省）展开屠杀亚美尼亚人个行动，到达阿达纳个土耳其士兵更参与屠杀，约2-3万亚美尼亚人被杀。
1912年第一次巴尔干战争爆发，奥斯曼失去85%个欧洲领土，造成上万名穆斯林从巴尔干半岛逃到土耳其。再加上俄罗斯帝国拉俄土战争中得以吞并奥斯曼拉许高加索个领土，也造成大量穆斯林难民从高加索迁移到土耳其。箇些难民侪增加了奥斯曼穆斯林个排外情绪。

1915年到1918年间，正处拉第一次世界大战个奥斯曼土耳其政府因为借口亚美尼亚人叛乱，对居住拉土耳其奥斯曼帝国控制区内个亚美尼亚人进行了系统性个种族大屠杀，估计个死亡人数高低弗等，少则接近100万，高则达150万。此外数以万计生活拉故土个西亚美尼亚人被迫流亡海外，其中部分经陆路逃到俄罗斯境内。亚美尼亚种族大屠杀搭纳粹对犹太人个屠杀、侵华日军个南京大屠杀被称为20世纪人类历史上个三大屠杀。

1918年5月28号，亚美尼亚民主共和国成立。一战末奥斯曼帝国战败，美国总统伍德罗·威尔逊拉巴黎和会上建议扩张亚美尼亚民主共和国个疆域，让伊包括历史上个亚美尼亚地区。因此1920年签署个色佛尔条约原是让西亚美尼亚回到亚美尼亚管治。可是此条约从来也呒生效，西亚美尼亚更是被土耳其夺回去。1920年11月29号，苏联侵入，并拉亚美尼亚建立苏维埃政权，成为外高加索苏维埃联邦社会主义共和国。1936年亚美尼亚苏维埃社会主义共和国成立，正式成为苏联加盟共和国之一。

苏联时代个亚美尼亚逐步从农业国转变为工业国家。拉苏联统治晚期，1988年12月7号亚美尼亚北部个斯皮塔克发生面波震级6.8级个地震，夺去了2.5-3万亚美尼亚人个生命，50万人无家可归，当时有交关多西方民间团体曾发起大规模个募款赈灾活动援助灾区个居民。

独立
亚美尼亚拉1991年9月21号从苏联独立，恢复了独立国家个身份。拉12月21号加入独联体。随着亚美尼亚拉纳戈尔诺-卡拉巴赫战争个胜利，邻国土耳其搭阿塞拜疆托亚美尼亚个关系立即转差，两国也关闭托亚美尼亚接壤个边境。箇严重影响亚美尼亚独立后个经济发展。直到2009年10月，土耳其才托亚美尼亚签订协议，让两国关系正常化。

 参考文献 

 外部链接 
 神父米迦勒·查米奇所着亚美尼亚史：从公元前 2247 年到公元 1780 年（或亚美尼亚纪年 1229 年


A
A